मंदिर की कथा - देवगिरि पर्वत के पास सुधर्मा नामक ब्राह्मण पत्नी सुदेहा के साथ रहता था। लेकिन उन्हें कोई संतान नहीं थी। ज्योतिषि ने बताया कि सुदेहा को संतान नहीं हो सकती। सुदेहा ने सुधर्मा को दूसरा विवाह अपनी छोटी बहन से करने को कहा। पत्नी की जिद के आगे उन्हें झुकना ही पड़ा। वह पत्नी की छोटी बहन घुश्मा से विवाह कर ले आए। घुश्मा भगवान शंकर की भक्त भी थी। रोज एक सौ एक पार्थिव शिवलिंग बनाकर पूजन करती थी। भगवान आशुतोष की कृपा से उसे एक सुंदर व स्वस्थ पुत्र हुआ। पर ईष्या वश सुदेहा ने पुत्र को मार डाला मगर परम शिवभक्त सती धुश्मा के आराध्य शिव ने उसे पुनर्जीवित कर दिया और स्वयं घुश्मेश्वर महादेव ज्योतिर्लिंग के नाम से विख्यात हुए।